Inbrekers steek vrou agt keer met mes‘n 22-jarige vrou het oorleef nadat sy Dinsdag agt keer deur inbrekers in ŉ huis in Johannesburg met ŉ mes gesteek is. ŉ Polisiewoordvoerder, ao Dennis Jones, sê die vrou was in haar ouers se huis in Noordheuwel in Krugersdorp toe twee mans met klampmusse ingebreek het. Jones sê die inbrekers het die vrou vasgemaak en vuurwapens geëis. Die inbrekers het die vrou hierna agt keer met ŉ mes gesteek voor hulle gevlug het. Die huis is oorkant die van die Gautengse premier, Nomvula Mokonyane. Die polisie ondersoek ŉ saak van poging tot moord en huisbraak.